તમારી જાતને કેટલાક સવાલો પૂછો. જેમ કે, તમે સલમાનભાઈના એકદમ ખૂનખાર ફૅન છો? તમને ભલે ક્યુટ દેખાતો પણ દબંગ સ્ટાઇલમાં કિક મારવાને બદલે બે હાથ જોડીને ‘જય શ્રી રામ’ બોલતો અને રડી પડતો સલમાન જોવો ગમે? આખી ફિલ્મમાં સલમાન એકેય વાર શર્ટ ફગાવી દઇને પોતાનું ગઠીલું બદન ન બતાવે તો ચાલે? ફિલ્મ ભલે ગમે તે સ્પીડે ચાલતી હોય, પડદા પર ભાઈ દેખાય એટલે ભયો ભયો એ ફિલોસોફી સાથે તમે સંમત છો? જો આ બધા સવાલોના જવાબો ‘હા, ભઈ હા’ હોય, તો આ ફિલ્મ એકવાર જોવી જરાય હાનિકારક નથી.